
REFERAT

Privind conferirea titlului de Cetăţean de Onoare al Municipiului Timişoara pentru domnul Prof. Dr. Băcanu Gheorghe
          Prin iniţiativa domnului viceprimar al municipiului Timişoara Traian Stoia, a fost propus pentru acordarea titlului de Cetăţean de Onoare domnul Prof. Dr. Băcanu Gheorghe.
        Domnul Prof. Dr. Băcanu Gheorghe a fost rector al IMF Timisoara şi unul dintre pionierii cercetării din domeniul diabetului zaharat şi al alimentatiei sănătoase.

         S-a născut în data de 27.03.1926, în Comuna Davideşti, judeţul Argeş. A studiat Facultatea de Medicină Timişoara (1944-1950). A fost cadru didactic între anii 1947-1992 la Facultatea de Medicină Timişoara profesor titular prin concurs (1976-1992) şi a fost Şeful Clinicii III Medicină Internă, Diabet, Nutriţie şi Boli Metabolice Timişoara între anii 1973-1992. În anul 1969  a obţinut doctoratul în medicină. A fost conducător doctorat Medicină Internă, Nutriţie, Metabolism in perioada 1985-1992. In anul 1959 a devenit medic specialist Medicină Internă, medic specialist Nutriţie şi Dietetică, medic primar Diabet, Nutriţie şi Boli Metabolice in anul 1961, medic primar Medicină Internă in anul 1970. A fost medic şef policlinică intre anii 1957-1961, director  de spital în perioada 1962-1965, prodecan  1965-1976,  prorector 1976-1979, rector  1979-15.03 1989  la Institutul de Medicină din Timişoara. A participat la congrese medicale în Austria, Cehoslovacia, Ungaria, Polonia, Turcia, Grecia, Finlanda, SUA. 
          A înfiinţat Centrul de Diabet Timişoara  in anul 1953 şi Clinica de Diabet, Nutriţie şi Boli Metabolice Timişoara în 1973, pe care a condus-o până în 1992, când a fost pensionat. 

          A avut cinci contracte de cercetare cu Academia de Ştiinţe Medicale din România (1977-1985), cu temele: depistarea precoce a diabetului zaharat şi dispensarizarea activă a acestora (1977-1991); studiul stării de sănătate la 1000 subiecţi în două intreprinderi din Timişoara; efectul studiului clinic al medicamentului „ACIPIMOX”(Italia). A efectuat la 12326 subiecţi testul de toleranţă la glucoză.
         A fost membru la Societatea de Ştiinţe Medicale (USSM) din România, a fost secretar la filiala USSM Banat  intre anii 1961-1966, vicepreşedinte la Societatea de Diabet, Nutriţie şi Boli Metabolice din Romania intre anii 1965-1991, preşedinte Uniunea Medicală Balcanică 1987-1992, a fost membru al Asociaţiei Europene de Diabet, al Federaţiei Internaţionale de Diabet, Asociaţiei Americane de Diabet. A fost membru titular al Academiei de Ştiinţe Medicale (ASM) din România. In anul 1992 a obtinut primul premiu acordat în ţară al ASM - premiul Nicolae Paulescu. A fost preşedintele Filialei Timişoara ASM (1994-2005), vicepreşedinte Asociaţia Oamenilor de Ştiinţă din România (AOS) filiala Timişoara (1988-1996), membru în Comitetul de conducere Asociaţia Dunăreană de Diabet (1970-1980), membru Colegiul de redacţie: revistele Viaţa Medicală, Medicină Internă, Revue Roumaine de Médicine, Timişoara Medicală. Profesor universitar evidenţiat (1984). Certificat de inventator (microcomprimate pentru identificarea corpilor cetonici în lichidele biologice, nr. 60359, Oficiul de Stat pentru Invenţii şi Mărci, cu V.Popoviciu). 
           A publicat în ţară şi străinătate diverse lucrării ştiintifice în număr de aproximativ 305. Este autor al volumelor: Diabetul zaharat (1963), Diabetul zaharat (1969), Medicaţie antidiabetică (1972), Gangrena diabetică (1973) (prima lucrare în Europa cu acest subiect), Diabetul zaharat întrebări, răspunsuri, reţete; coautor la volumele: Actualităţi de patologie renală (1958), Clinica Medicală (1984), Tratat de Medicină Internă, Boli de Nutriţie şi Metabolism (1986), Medicaţia metabolică (1978), Clinica Medicală (1991), Cordul diabetic (2001), Vascular Involvement in Diabetes (2005), Viaţa Academică din Banat (2006).. Publicaţii prioritare: Tumoră primitivă de pericard cu metastaze multiple (Gh.Băcanu şi colab.), Medicină Internă (1958, 6), Comă diabetică hiperosmolară fără acidocetoză (Gh.Băcanu şi colab.), Medicina Internă (1965, 3), Gangrena diabetică (monografie), Editura Facla, Timişoara (1973).

              Prin urmare propunem acordarea tilului de Cetăţean de Onoare al municipiului Timişoara domnului Prof. Dr. Băcanu Gheorghe, pentru vasta sa activitate ştiintifică ce a condus la promovarea municipiului Timişoara.

